A Törvényszék 2026. március 18-i ítélete – e-motors kontra EUIPO – Nidec PSA Emotors (EMOTORS)
(T-531/24. sz. ügy)1
(„Európai uniós védjegy – Felszólalási eljárás – Az EMOTORS európai uniós ábrás védjegy bejelentése – e-motors korábbi európai uniós ábrás védjegy és emotors korábbi nemzeti szóvédjegyek – Viszonylagos kizáró ok – Az összetéveszthetőség hiánya – Az (EU) 2017/1001 rendelet 8. cikke (1) bekezdésének b) pontja”)
Az eljárás nyelve: francia
Felek
Felperes: e-motors (Lavau, Franciaország) (képviselő: T. Lange ügyvéd)
Alperes: az Európai Unió Szellemi Tulajdoni Hivatala (EUIPO) (képviselő: V. Ruzek meghatalmazott)
A másik fél az EUIPO fellebbezési tanácsa előtti eljárásban, beavatkozó fél a Törvényszék előtti eljárásban: Nidec PSA Emotors (Carrières-sous-Poissy, Franciaország) (képviselő: F. Dumont ügyvéd)
Tárgy
Az EUMSZ 263. cikken alapuló keresetével a felperes az Európai Unió Szellemi Tulajdoni Hivatala (EUIPO) első fellebbezési tanácsa 2024. augusztus 6-án hozott határozatának (R 1502/2023-1. sz. ügy) hatályon kívül helyezését kéri.
Rendelkező rész
A Törvényszék a keresetet elutasítja.
A Törvényszék az e-motors-t kötelezi a saját költségeinek, valamint a Nidec PSA Emotors részéről felmerült költségeknek a viselésére.
Az Európai Unió Szellemi Tulajdoni Hivatala (EUIPO) maga viseli saját költségeit.
____________
1 HL C, C/2024/7361, 2024.12.16.